Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: és a jegyzõ jogi kapcsolatát, amit alapvetõen a helyi önkormányzatokról szóló 1990. évi LXV. törvény (Ötv.) szabályoz.
Paragraph Index: 401

és a jegyzõ jogi kapcsolatát, amit alapvetõen a helyi önkormányzatokról szóló 1990. évi LXV. törvény (Ötv.) szabályoz. A képviselõ-testület hivatala, amelyet a jegyzõ vezet, a képviselõ-testületnek alárendelt szerv. Feladatait jelentõs mértékben a képviselõ-testület határozza meg, hiszen a jegyzõ köteles a testület döntéseit elõkészíteni és végrehajtani. A helyi önkormányzatoknak az építési törvényben elõírt feladatai jelentõs kihatással vannak a jegyzõ feladatellátására. A területrendezéssel, különbözõ (épületekben megvalósítható) tevékenységekkel (állattartás, ipar stb.) kapcsolatos önkormányzati rendeletalkotás elõkészítésében (testület elé terjesztésében) a jegyzõnek meghatározó szerepe van. Az elõkészítés szakmai munkájában õt és a képviselõ-testületet a polgármesteri hivatal (e szakmák szerinti) köztisztviselõi segítik. Az Ötv. szabályai szerint a polgármestert az alpolgármester helyettesítheti, de képviselõként és alpolgármesterként saját jogán is részt vesz a testületi döntésekben. A döntésben ésszerûen meghatározó szerepe lehet a testületen belül annak az alpolgármesternek (képviselõnek), akinek építészeti-építésügyi felkészültségénél fogva a legmagasabb fokú a hozzáértése, hiszen magántervezõ és (más településen) építési ügyintézõ. Mindezen túl még a hivatal mûködési feltételei (pénzügyi lehetõségei) is a képviselõ-testülettõl függnek, az alpolgármester pedig a polgármestert helyettesítve munkáltatói jogokat is gyakorolhat a jegyzõ és a hivatal egyes dolgozói tekintetében. A fentiekbõl kitûnõen az önkormányzati képviselõ-testületi, a polgármesteri (alpolgármesteri), valamint jegyzõi, államigazgatási és polgármesteri hivatali igazgatási feladatok, döntési kompetenciák jelentõs mértékben egybekapcsolódnak. Így nemcsak elfogadható, hanem az Alkotmány és az Áe. elõírásainak, a pártatlanság követelményének egyedül megfelelõ a jegyzõ eljárása, ha jelentõs ügyben más eljáró hatóság kijelölését kéri. (A relatív kizárási okot mindig a konkrét ügyhöz viszonyítva kell vizsgálni. Az építési ügyek pedig mind az építtetõ, mind a település szempontjából nagyobb jelentõségûek.) Nem várható el sem a jegyzõtõl, sem az építési hatósági hatáskörében eljáróktól, hogy vállalják azt a helyzetet, amelyben ha adnak valamire engedélyt, esetleg az ellenérdekû fél vélelmezze azt, hogy ezt csak az alpolgármester tervezõ miatt építhetik meg, ha megtagadják az engedélyt, az alpolgármester (vagy megbízója) vélje úgy, hogy valamilyen hivatalon belüli nézeteltérés miatt, és nem az építésügyi jogszabályok alapján utasították el stb. Az országgyûlési biztos álláspontja szerint tehát a Közigazgatási Hivatal (KH) az ügy lényegét tekintve az Áe.- nek megfelelõ döntést hozott a kizárás és a más hatóság kijelölése ügyében. Nem sérült a panaszosnak a vállalkozáshoz való alkotmányos joga sem a vélt hátrányos megkülönböztetés miatt. Ez esetben ugyanis a panaszos helyzetét nem a többi magántervezõével, hanem az olyan alpolgármester magántervezõkével lehet csak összehasonlítani, akiknek építési terveit önkormányzatuk jegyzõjének kellene elbírálnia. Az Alkotmánybíróság több határozatában foglalkozott a munkavégzéssel, foglalkozással, vállalkozással összefüggésben a személyek közötti hátrányos megkülönböztetés kérdésével. Megállapította, hogy összehasonlítani, alkotmányosan egy összetartozó csoportként értékelni azonos élethelyzetben lévõ, a csoportba azonos ismérvek alapján besorolható helyzetû embereket, foglalkozásokat, vállalkozásokat (vállalkozókat) lehet. Az országgyûlési biztosok is több korábbi vizsgálatukban foglalkoztak az építésügyi hatósági feladatok ellátásával kapcsolatosan a jegyzõ sajátos helyzetével (OBH 3735/1998., 8565/1998., 5920/1999. stb.). Ajánlásaikban felhívták a figyelmet arra, hogy szükség lenne az építési hatóság függetlenségének erõsítésére, az összeférhetetlenség és a kizárási helyzet csökkentésére. Az ajánlásokat a Kormány, az érintett tárcák elfogadták. Az építési törvény ilyen értelmû módosítása folyamatban van, ezért erre nézve az országgyûlési biztos a jelen ügyben újabb ajánlással nem élt. Megállapította azt is, hogy bár a sérelmezett döntés törvényes, az alkotmányos jogokkal összefüggõ visszásságot nem okozott, e mellett azonban a kizárás alapját jelentõ jogszabályhely megjelölésekor a KH ugyanúgy hibázott, mint a polgármesteri hivatal. Mindketten az Áe. 19. § (5) bekezdésére hivatkoztak, holott ez csak arról rendelkezik, hogy milyen eljárást kell követni, ha a szerv vezetõjével szemben merül fel a kizárási ok. Helyesen a 19. § (3) bekezdése rendelkezik magáról az ún. relatív kizárási okról, tehát amikor a felettes szervnek kell arról döntenie, van-e elfogultsági helyzet. A téves utalásnak az is lehetett az alapja, hogy mindkét hatóság az egész szerv kizárására gondolt, hiszen a fent leírt függõségi viszony közvetlenül valóban a jegyzõt érinti. (Ezért helyesebb lett volna, ha a kizárási kérelmet maga a jegyzõ írja alá, nem pedig a megbízásából az osztályvezetõ.) Hiba volt továbbá az is, hogy a KH a más illetékes hatóság kijelölésérõl az építtetõt (az ügyfelet) nem tájékoztatta a kijelölõ döntése megküldésével. A vizsgálat eredményeként a panaszos alkotmányos jogaival összefüggõ visszásságot az országgyûlési biztos nem állapított meg, ajánlással ezért nem élt. Felhívta azonban a város jegyzõjének és különösen a közigazgatási hivatal vezetõjének a figyelmét arra, hogy a jelentésben említett hibákat a jövõben kerüljék. Megküldte a jelentést a földmûvelésügyi és vidékfejlesztési miniszternek és a belügyminiszternek is azzal, hogy az abban foglaltakat hatáskörük szerint hasznosítsák (pl. az építési hatóságok, közigazgatási hivatalok tájékoztatásával). Felkérte a Magyar Építész Kamarát, hogy a kamarai tagoknak adott tájékoztatásban utaljon arra is, hogy az Émtr.

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes